laion/Wikipedia-Exotic huggingface dataset:
ניסים חזן

ניסים חזן הוא קצין בצה"ל בדרגת אלוף-משנה המכהן כסגן מפקד עוצבת הגליל, כיהן כמפקד עוצבת ראם וראש מטה עוצבת הבזק. למד במחזור י"ב במכינת בני דוד ובישיבת שבי חברון. התגייס לצה"ל, עבר הכשרה כלוחם, קורס מפקדי טנקים וקורס קציני שריון. שימש מפקד מחלקה ומפקד פלוגה ל' בגדוד 9. מונה לקצין אג"ם של הגדוד אך הוחזר ב-2008 לפקד על הפלוגה לאחר הדחת המ"פ שהחליף אותו. בין השנים 2016–2018 פיקד על גדוד 52 בחטיבה 401. לאחר מכן מונה לקצין אג"ם של מל"י. בשנת 2020 הועלה לדרגת אל"ם ומונה למפקד עוצבת ראם, במקביל משרת כראש מטה עוצבת הבזק. באוגוסט 2022 סיים את תפקידו. ב-22 בנובמבר 2021 הוחלט על מינויו לסגן מפקד הבא של עוצבת הגליל. בשמחת תורה תשפ"ד השתתף בבלימת מתקפת הפתע של חמאס בעוטף עזה, הגיע מביתו לשדה הקרב, החזיר לשימוש טנק שנפגע ונכנס עמו לקיבוץ בארי להשתתף בכיבוש הקיבוץ מחדש. במלחמת חרבות ברזל שימש חזן כמפקד צוות קרב חטיבתי בעת כיבוש דרג' תופח בצפון רצועת עזה. חזן גר בברוכין, נשוי לד"ר שירי חזן, רופאת נשים ומומחית להריון בסיכון ובתו של פרופ' גבי ברבש, ואב לשישה. ישי אלמקייס, ‏עדות מפקד האוגדה: "בסריקה התגלה שהמחבלים מלכדו גופות רבות של אזרחים", בעיתון מקור ראשון, 11 באוקטובר 2023 אמיר בוחבוט‏, בום בלחיצת כפתור: בני ה-19 שיושבים על כוח האש שמפחיד את חמאס, באתר וואלה, 29 באפריל 2017 גל פרל פינקל, צה"ל משקיע בכוחות היבשה, אבל מוטב לחכות עם מחיאות הכפיים, באתר זמן ישראל, 19 באוגוסט 2020 יואב זיתון, כוחות נשארו מחוץ לקיבוץ, פגזי הטנק לא הרגו את בני הערובה: תחקיר הקרב בבארי, באתר ynet, 11 ביולי 2024 עינב חלבי, "כל בית שני מפוצץ בנשק": כתבת ynet עם הלוחמים שמשמידים משגרים, באתר ynet, 22 בינואר 2024 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
גידי כפיר-אל

גדעון עזר (גידי) כפיר-אל הוא קצין צה"ל בדרגת אלוף-משנה שירת כמפקד עוצבת יפתח. התגייס לצה"ל ועבר קורס מפקדי טנקים וקורס קציני שריון. במלחמת לבנון השנייה פיקד על פלוגת ומפיר בגדוד 52. בין השנים 2015–2017 פיקד על גדוד 9 בחטיבה 401. בין השנים 2017–2018 פיקד על גדוד הדס בבה"ד 1. לאחר מכן מונה לקצין אג"ם עוצבת געש. ב-14 באוקטובר 2020 מונה למפקד עוצבת יפתח והועלה לדרגת אלוף-משנה. בדצמבר 2021 סוכם ללימודים במכללה לביטחון לאומי. 10 ביולי 2018: צוות 1ב' מפלוגת "ומפיר אימפריה" במלחמת לבנון השנייה | פארק לטרון מול דאעש בגולן: חוצים את הגדר עם כוח גבעתי, באתר ynet, 9 ביוני 2017 רשימת המפקדים החדשים בצה"ל, באתר צה"ל, 12 בדצמבר 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
יואב שכטמן

יואב שכטמן (נולד ב-17 במרץ 1980) הוא פיזיקאי ישראלי, פרופסור חבר, בתפקידו הנוכחי הוא עומד בראש מעבדת הננו-ביו-אופטיקה בטכניון. יואב שכטמן הוא בנו של זוכה פרס נובל, דן שכטמן. יואב שכטמן נולד ב-17 במרץ 1980 לציפורה ודן שכטמן. שכטמן גדל בעיר חיפה. בין השנים 1998–2001, שירת שכטמן בחיל התותחנים. שכטמן הוא בעל תואר ראשון בפיזיקה והנדסת חשמל (2007) ודוקטורט לפיזיקה (2013) אותו רכש בכסף מהטכניון. בהמשך השלים פוסט דוקטורט באוניברסיטת סטנפורד (2016), ופיתח שיטות מיקרוסקופיה סופר-ברזולוציה עם וו. אי. מוארנר. מאז אוקטובר 2016 שכטמן הוא חבר סגל בטכניון, שם הוא עומד בראש מעבדת ננו-ביו-אופטיקה המתמקדת בפיתוח שיטות לזיהוי מולקולרי והדמיות אופטיות בנוסף לפיתוח כלים ללימוד מכונות להדמיה יעילה ביישומים כמו מעקב רזולוציה מרחבית-טמופראלית גבוהה של ביומולקולות בשלושה ממדים ובצבעים מרובים בתאים חיים. בשנת 2018 שכטמן וצוותו בטכניון פיתחו שיטה יעילה להדמיה ביולוגית ברזולוציית על. בשנת 2021, פיתח שכטמן, בשיתוף עם הדוקטורנטית רעות אורנג'-קדם, שיטה יעילה וזולה יותר לייצור רכיבים אופטיים מדויקים יותר. בספטמבר 2023, הצטרף שכטמן לסגל האקדמי באוניברסיטת טקסס. בשנת 2024, קיבל שכטמן "מענק PoC" מטעם מועצת המחקר האירופית (ERC) בגובה 150 אלף אירו. 2016 פרס יו"ר לקידום קריירה בטכניון 2017 מלגת פקולטת צוקרמן 2018 פרס קריירה מוקדמת של האיגוד הבינלאומי להנדסה רפואית וביולוגית (IAMBE) 2018 מלגת מועצת המחקר האירופית (ERC) 2019 פרס עוזי ומיכל הלוי להנדסה יישומית חדשנית 2020 פרס ומדליית IUPAB לחוקרים הצעירים 2021 פרס קריל 2024 מענק PoC של מועצת המחקר האירופית (ERC) מדיה וקבצים בנושא יואב שכטמן בוויקישיתוף יואב שכטמן, ברשת החברתית פייסבוק יואב שכטמן, ברשת החברתית אקס (טוויטר) יואב שכטמן, ברשת החברתית LinkedIn יואב שכטמן, באתר dblp יואב שכטמן, באתר גוגל סקולר מעבדת ננו-ביו-אופטיקה - יואב שכטמן יואב שכטמן באתר הטכניון יואב שכטמן, בביצוע המעבדה לננו-ביו-אופטיקה בפקולטה להנדסה ביו-רפואית בטכניון , פרופ' יואב שכטמן, סרטון באתר יוטיוב יואב שכטמן, בביצוע Dr. Yoav Shechtman - Zuckerman STEM Leadership Faculty Program, סרטון באתר יוטיוב Cohen, Benyamin (8 באפריל 2019). "$100 million grant lets students study STEM for free in this country". From The Grapevine. נבדק ב-16 באפריל 2020. {{cite web}}: (עזרה) "Yoav Shechtman - Technion Faculty of Biomedical Engineering". נבדק ב-16 באפריל 2020. {{cite web}}: (עזרה) Froind Avraham, Yael (7 באפריל 2020). "Foam for the Lungs and Self Diagnosis: The Faculty Which Diverted to Corona". Makor Rishon. נבדק ב-16 באפריל 2020. {{cite web}}: (עזרה) "Israel Society for Medical and Biological Engineering - Announcements". נבדק ב-16 באפריל 2020. {{cite web}}: (עזרה) "Life in Super Resolution". HaYadan. 2 ביוני 2018. נבדק ב-16 באפריל 2020. {{cite web}}: (עזרה) מחקר: ה"טריק" שעוזר לפתח רכיבים אופטיים מדויקים, באתר ynet, 15 ביוני 2021 אוניברסיטת טקסס - סגל "The first Edition of the IUPAB Young Investigator Medal and Prize has been awarded to Dr Yoav Shechtman". 4 באפריל 2020. נבדק ב-16 באפריל 2020. {{cite web}}: (עזרה)
הר נואל (אנטארקטיקה)

הר נואל (באנגלית: Mount Noel) הוא הר בהרי טראברס שבאנטארקטיקה. גובהו של ההר 1,600 מטרים מעל פני הים; והוא ההר ה-2,671 בגובהו באנטארקטיקה. ההר ממוקם מדרום לפסגת מקיוגו; ומצפון להר אלן. ההר נקרא על שמו של ג'ון פרייזר נואל (John Fraser Noel), מכונאי דיזל אשר נפטר במאי 1966 בתאונת מזחלת, בסמוך לפינת טראג'יק, בעת שירותו בסקר האנטארקטי הבריטי. הר נואל באתר הסקר הגאולוגי של ארצות הברית הר נואל באתר הגאזט האנטארקטי של ממשלת אוסטרליה הר נואל באתר הגאזט האנטארקטי המשווה SCAR של ממשלת אוסטרליה דף לזכרו של ג'ון נואל גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם מידע היסטורי לפי מקור אחר נואל היה מפעיל רדיו הנקראת בשם זה, על שם התאונה הטראגית.
הר נואל

האם התכוונתם ל... אנטארקטיקה הר נואל (אנטארקטיקה) – הר בהרי טראברס בארץ פאלמר בחצי האי האנטארקטי שבאנטארקטיקה קנדה הר נואל (קנדה) – הר בפרובינציית קולומביה הבריטית שבקנדה
הדיוויזיה ה-200 (האימפריה הגרמנית)

הדיוויזיה ה-200 (בגרמנית: 200. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-7 באוגוסט 1916 בחזית המזרחית ולחמה במהלך מתקפת ברוסילוב כחלק מהארמייה האוסטרו-הונגרית השביעית, ולאחר מכן לחמה בבוקובינה והשתתפה בהדיפת מתקפת קרנסקי בקיץ 1917 בספטמבר 1917 הועברה הדיוויזיה לחזית האיטלקית, שם לחמה בקרב קפורטו כחלק מהארמייה הגרמנית ה-14. בפברואר 1918 עברה לחזית המערבית, שם לחמה במהלך מבצע מיכאל כחלק מהארמייה השנייה, ובמהלך הקרב השני על המארן כחלק מהארמייה השביעית. לאחר מכן לחמה הדיוויזיה במתקפת מאה הימים עד סוף המלחמה, וב-6 בפברואר 1919 פורקה הדיוויזיה. קרל פרידריך בס (7 באוגוסט 1916 – 8 באפריל 1917) קרל קריינברג (10 בספטמבר 1917 – 14 בספטמבר 1917) ארנסט פון בלוב (14 בספטמבר 1917 – 8 באפריל 1918) קרל פון קליינהנץ (9 באפריל 1918 – 28 במאי 1918) ארנסט פון בלוב (29 במאי 1918 – 6 בפברואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
אמוניוס מאתונה

אמוניוס מאתונה (ביוונית: Ἀμμώνιος), המכונה לעיתים אמוניוס הפריפטטי, היה פילוסוף יווני שלימד באתונה במאה ה-1 לספירה. הוא היה מורו של פלוטרכוס, שמעלה על נס את למידתו הרבה (Symposiacs, iii. 1), ומציג אותו בדיון על דת וטקסי קודש (Symposiacs, ix. 15). פלוטרכוס כתב ביוגרפיה שלו, שלא שרדה. מתוך המידע שנמסר על ידי פלוטרכוס, אמוניוס היה בבירור מומחה ביצירותיו של אריסטו, אך ייתכן שהוא בכל זאת היה פילוסוף פלאטוניסט ולא פריפטטי. יכול להיות שהוא אותו אמוניוס מלמפרה (Lamprae, באטיקה) שמצוטט על ידי אתנאיוס כמחברו של ספר על מזבחות וקרבנות (Περὶ βωμῶν καὶ Θυσιῶν). אתנאיוס מזכיר גם חיבור על זונות אתונאיות (Περὶ τῶν Ἀθηνσινῆ Ἑταιρίδων) שנכתב על ידי סופר בשם "אמוניוס". אתנאיוס, החכמים במשתה, ספר 11, פרק 52. אתנאיוס, החכמים במשתה, ספר 13, פרק 21. ערך זה הוא קצרמר בנושא פילוסופים. אתם מוזמנים לתרום לוויקיפדיה ולהרחיב אותו.
מכון גרטנר

מכון גֶרטנֶר לחקר אפידמיולוגיה ומדיניות בריאות בע"מ הוא חברה לתועלת הציבור לחקר האפידמיולוגיה ומדיניות בריאות בישראל. ייעודו המרכזי של המכון הוא לסייע למערכת הבריאות בישראל ולמשרד הבריאות בתכנון ופיתוח מדיניות בריאות. מכון גרטנר הוקם בשנת 1991 על ידי פרופ' מרדכי שני, במטרה לקדם מחקר אפידמיולוגי נרחב בתחום המחלות הכרוניות המרכזיות ולסייע בגיבוש מדיניות לאומית לשרותי הבריאות בישראל. זהו גוף עצמאי, הפועל כחברה לתועלת הציבור ומנוהל באמצעות ועד המנהל שמורכב מארבעה נציגי משרד הבריאות, שני נציגי אקדמיה ושני נציגי ציבור. בראש הוועד המנהל של מכון גרטנר עומד החל משנת 2010 פרופ' בולסלב גולדמן, ומנהל המכון החל משנת 2020 הוא פרופ' אלדד קטורזה. תקציבו ממומן על ידי משרד הבריאות, מענקי מחקר ומקורות מימון אחרים. המכון שוכן בבניין משלו שנמצא בבית החולים שיבא בתל השומר. בבניין שוכנים גם המרכז הישראלי לבקרת מחלות (מלב"מ), המכון הלאומי לחקר שירותי בריאות (מלמ"ב), וכן מרכז ידע תנודע. המכון מסונף לבית הספר לבריאות הציבור שבפקולטה למדעי הרפואה והבריאות באוניברסיטת תל אביב ומשמש זרועו המחקרית של בית הספר וחלק מחוקריו הבכירים משלבים הוראה בתחום התמחותם, במסגרת בית הספר לבריאות הציבור. גישתו של המכון היא רב-תחומית ובין צוות חוקרי המכון ועובדיו עובדים רופאים ואחיות, פסיכולוגים וסוציולוגים, אפידמיולוגים, ביוסטטיסטיקאים, כלכלנים, משפטנים, מידענים ואנשי מחשוב. מחקרי המכון כרוכים בשיתוף פעולה בין-תחומי. במסגרת משבר מגפת הקורונה העולמית בשנת 2020, הוקם על ידי צה"ל, בשותפות עם מכון גרטנר, מרכז המידע והידע הלאומי למערכה בקורונה. בינואר 2021 הצטרף המכון לקרן המחקרים של המרכז הרפואי שיבא. יעדיו העיקריים של המכון: להוות מכון מחקר מוביל בתחומו, להשפיע ולעצב מדיניות בריאות. העמקת שיתוף הפעולה עם מכוני מחקר ואוניברסיטאות. להוות גוף מוביל בתחום מדיניות בריאות, האפידמיולוגיה ובריאות הציבור. העמקת הפעילות האקדמית והחינוכית. במכון כמה חטיבות: החטיבה לחקר מדיניות בריאות: החטיבה מספקת למערכת הבריאות מענה מחקרי-יישומי בסוגיות הקשורות בקביעת מדיניות בריאות ובקביעת קדימויות ודרכי פעולה במערכת הבריאות בטווח הקצר. החטיבה מרכזת את מחקרה בעיקר בתחומים הבאים: מדיניות גנטית וביואתיקה; טראומה ורפואה דחופה; כלכלת בריאות; הערכת טכנולוגיות בשירותי הבריאות; הערכות סיכונים. החטיבה לאפידמיולוגיה החטיבה מספקת למערכת הבריאות מענה מחקרי בסוגיות העומדות על סדר יומה בטווח הארוך ובטווח הבינוני. החטיבה מרכזת את מחקרה בעיקר בתחומים הבאים: אפידמיולוגיה של סרטן; אפידמיולוגיה של מחלות לב וכלי-דם; בריאות האישה והילד; אפידמיולוגיה של בריאות הנפש והיבטים פסיכו-סוציאליים של מחלות. בחטיבה זו מתבצע גם מחקר בין-תחומי; כן משולבים בה מחקרים בתחומי האפידמיולוגיה של הגנטיקה והאפידמיולוגיה של התזונה. החטיבה לבריאות וחברה החטיבה מובילה מיזמים חדשניים הקשורים לשילוב שבין בריאות וחברה. החוקרים בחטיבה יוזמים ללא הרף פעילויות ייחודיות ופרויקטים מובילים לקראת רווחה בתחום הבריאות בקהילה. יחידות המטה של המכון ביחידות המטה של המכון, ובהן יחידת המחשוב והיחידה לביוסטטיסטיקה, מספקות שירות מקצועי בתחום התמחותן לכלל היחידות במכון, לפי צורכיהן. המרכז הרפואי ע"ש חיים שיבא – תל השומר אפידמיולוגיה בריאות הציבור אתר האינטרנט הרשמי של מכון גרטנר מכון גרטנר לחקר אפידמיולוגיה ומדיניות בריאות בע"מ, באתר "גיידסטאר ישראל" מכון גרטנר, המרכז הרפואי ע"ש שיבא, מכון גרטנר לחקר אפידמיולוגיה ומדיניות בריאות, באתר אוניברסיטת תל-אביב, ‏2021
ארנסט דהנר

ארנסט דהנר (בגרמנית: Ernst Dehner;‏ 5 במרץ 1889 – 13 בספטמבר 1970) היה מפקד בכיר בורמאכט במלחמת העולם השנייה, אשר נידון במשפט בני הערובה. דהנר נולד ב-5 במרץ 1889 בהרסברוק, בשנת 1908 התגייס לצבא הגרמני הקיסרי והצטרף לרגימנט הרגלים הבווארי ה-14 (הרטמן), עמו לחם עמו בתחית מלחמת העולם הראשונה. בספטמבר 1914 הוא נפצע בקרבות, ולאחר החלמתו מונה למפקד פלוגה ברגימנט המילואים הבווארי ה-23. ב-12 באוגוסט 1916 הוא נפל בשבי הצרפתי, בו שהה עד 15 בדצמבר 1917. לאחר מכן הוא נכלא בשווייץ עד ה-8 באוגוסט 1918, וב-22 במרץ אותה שנה הוא הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918. לאחר המלחמה הצטרף דהנר לרייכסווהר, ומילא בו תפקידי פיקוד ומטה. בינואר 1929 הוא מונה כקצין מטה בדיוויזיה השישית במחוז הצבאי השישי, שם הועלה לדרגת מיור ב-1 בפברואר 1931. בשנת 1934 הוא מונה למפקד הגדוד ה-2 ברגימנט הרגלים ה-18, וביולי 1934 הועלה לדרגת אוברסט לוטננט. שנה לאחר מכן הוא למד בבית ספר לספורט של הצבא למפקדי הגדודים בוונסדורף, ובאוקטובר 1936 הועלה לדרגת אוברסט ומונה למפקד רגימנט הרגלים ה-87. בפרוץ המלחמה היה דהנר מפקד רגימנט הרגלים ה-87, שהיה חלק מהדיוויזיה ה-36, ולחם עמו במהלך המערכה על צרפת. ב-1 באוקטובר 1940 הועלה דהנר לדרגת גנרל מיור, וב-22 בנובמבר 1940 הוא מונה למפקד הדיוויזיה ה-106. במהלך מבצע ברברוסה הוא לחם עם הדיוויזיה בגזרה המרכזית, ובכלל זה בקרב ביאליסטוק-מינסק, קרב סמולנסק והקרב על מוסקבה, וב-18 באוקטובר 1941 הוענק לו עיטור צלב האבירים של צלב הברזל. ב-16 בספטמבר 1942 הוא הועלה לדרגת גנרל לוטננט, וב-1 בנובמבר 1942 מונה למפקד הקורפוס ה-82 בצפון צרפת. ב-16 בנובמבר 1942 הוא הועלה לדרגת גנרל חיל הרגלים, וב-15 ביולי 1943 הוא מונה למפקד הקורפוס ה-69 בבלקן. ב-5 באוגוסט 1944 הוא מונה למפקד באזור הצבא בדרום צרפת, וב-6 בספטמבר 1944, הוא מונה למפקד צוות-קרב בקבוצת ארמיות G. ב-20 בינואר 1945 הוא שובץ לתפקיד עבור משימות מיוחדות בקבוצת הארמיות, וב-18 באפריל 1945 הוא נפל בשבי צבא ארצות הברית. דהנר שוחרר מהשבי בשנת 1947, ולאחר מכן נשפט במשפט בני הערובה על פשעי מלחמה ביוון וביוגוסלביה, ונדון ל-7 שנות מאסר, אך לבסוף שוחרר בשנת 1951. לאחר שחרורו התגורר דהנר בויסבאדן עד למותו ב-13 בספטמבר 1970. מדיה וקבצים בנושא ארנסט דהנר בוויקישיתוף ארנסט דהנר באתר Lexikon der Wehrmacht (בגרמנית)
Zivert

יוליה דמיטריבנה זיברט (ברוסית: Ю́лия Дми́триевна Зи́верт; נולדה ב-28 בנובמבר 1990), הידועה בשם הבמה Zivert, היא זמרת-יוצרת, פזמונאית ורקדנית רוסייה. יוליה דמיטריבנה זיברט נולדה ב-28 בנובמבר 1990 במוסקבה. בשנת 2017 חתמה Zivert עם חברת התקליטית הרוסית First Music Publishing (FMP). את סינגל הבכורה שלה, "Чак", היא הציגה בערוץ היוטיוב שלה ב-1 באפריל 2017. ב-17 ביוני באותה השנה היא הוציאה את הווידאו קליפ של השיר. הסינגל השני שלה "Анестезия", יצא לאור ב-15 בספטמבר 2017, והווידאו קליפ שלו יצא לאור ב-17 בינואר 2018. 2018: Сияй — EP 2019: Life (Remix Collection) 2019: Зелёные волны (Remix Collection) 2019: Шарик (Remix Collection) 2019: Beverly Hills (Remix Collection) 2019: Vinyl #1 מדיה וקבצים בנושא Zivert בוויקישיתוף אתר האינטרנט הרשמי של Zivert Zivert, ברשת החברתית פייסבוק Zivert, ביישום טלגרם Zivert, ברשת החברתית אינסטגרם Zivert, ברשת החברתית טיקטוק Zivert, ברשת החברתית VK Zivert, סרטונים בערוץ היוטיוב Zivert, במסד הנתונים הקולנועיים IMDb (באנגלית) Zivert, במסד הנתונים הקולנועיים KinoPoisk (ברוסית) Zivert, באתר אפל מיוזיק (באנגלית) Zivert, באתר ספוטיפיי Zivert, באתר סאונדקלאוד (באנגלית) Zivert, באתר Last.fm (באנגלית) Zivert, באתר AllMusic (באנגלית) Zivert, באתר MusicBrainz (באנגלית) Zivert, באתר דיזר Zivert, באתר Yandex.Music (ברוסית) Zivert, באתר Discogs (באנגלית) Zivert, באתר Songkick (באנגלית) Zivert, באתר Genius Zivert, באתר טיידל (באנגלית) Zivert, באתר אמזון מיוזיק ערך זה הוא קצרמר בנושא רוסיה ובנושא מוזיקאים. אתם מוזמנים לתרום לוויקיפדיה ולהרחיב אותו.
הדיוויזיה ה-106 (ורמאכט)

הדיוויזיה ה-106 (בגרמנית: 106. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. הדיוויזיה הוקמה ב-22 בנובמבר 1940, והועמדה תחת פיקוד ארנסט דהנר. במהלך מבצע ברברוסה לחמה הדיוויזיה כחלק מהקורפוס ה-42 כעתודת קבוצת ארמיות מרכז, ולאחר מכן במסגרת הארמייה התשיעית, עמה לחמה בקרב ביאליסטוק-מינסק וקרב סמולנסק. לאחר מכן לחמה הדיוויזיה במהלך הקרב על מוסקבה כחלק מהקורפוס ה-5 במסגרת ארמיית הפאנצר השלישית וארמיית הפאנצר הרביעית, ובמאי 1942 נשלחה הדיוויזיה להתאוששות בצרפת. במרץ 1943 חזרה הדיוויזיה לחזית המזרחית, שם לחמה בקרב חרקוב השלישי ובקרב קורסק כחלק מפלגת הארמייה קמפף. לאחר מכן לחמה הדיוויזיה בקרבות הקשים באוקראינה כחלק מהארמייה השמינית, ובהמשך לחמה הדיוויזיה ברומניה, ובכלל זה במבצע יאשי-קישינב הראשון ומבצע יאשי-קישינב, שבו הושמדה הדיוויזיה. ב-24 במרץ 1945 נעשה ניסיון להקים את הדיוויזיה מחדש במסגרת הארמייה ה-19, אולם ב-8 באפריל בוטלה הקמת הדיוויזיה בשל התקדמות בעלות הברית. ארנסט דהנר (22 בנובמבר 1940 – 3 במאי 1942) אלפונס היטר (3 במאי 1942 – 1 בנובמבר 1942) ארתור קולמר (1 בנובמבר 1942 – 1 בינואר 1943) ורנר פורסט (1 בינואר 1943 – 20 בפברואר 1944) זיגפריד פון רקובסקי (20 בפברואר 1944 – 13 באוגוסט 1944) קרל רינגנברג (13 באוגוסט 1944 – 1 בספטמבר 1944) הדיוויזיה ה-106 באתר lexikon-der-wehrmacht (בגרמנית)
Heartbreak Hotel

Heartbreak Hotel (בעברית: מלון הלבבות השבורים) הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השני שלה, Welcome to the Heartbreak Hotel. השיר יצא לאור באוגוסט 1986, על ידי חברות התקליטים הנסה רקורדס ואריולה רקורדס, כסינגל הראשון והפותח מתוך האלבום. עם יציאתו נכנס השיר אל המקום השני במצעד השירים שבספרד. השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. השיר יצא לאור כשיר הנושא מתוך האלבום בו הוא נכלל, אך שמו שונה מ-"Welcome to the Heartbreak Hotel" ו-"Heartbreak Hotel". בנוסף לכך, השיר הוא שיר בסגנון הסינת'פופ, אשר בדומה לשמו, מדבר על בית מלון בו שוכנים אנשים שבורי לב. הווידאו קליפ הרשמי של השיר הועלה ליוטיוב ב-25 ביוני 2009. בקליפ, ניתן לראות את סי. סי. קאץ' שרה את השיר בלילה, כשמאחוריה מנגנת להקת ליווי. הקליפ צבר למעלה מ-5.4 מיליון צפיות. קליפ נוסף של השיר צבר למעלה משבע מיליון צפיות, תוך שקליפ המילים שלו צבר שלוש וחצי מיליון צפיות. בפברואר 2009, עלה קליפ נוסף של השיר ליוטיוב, שהצליח לצבור למעלה מ-2.5 מיליון צפיות. סרטון השיר "Heartbreak Hotel" באתר יוטיוב C.C. Catch - Heartbreak Hotel ·Room 69 - Mix·, Discogs (באנגלית) Welcome to the Heartbreak Hotel by C.C. Catch, Genius (באנגלית) C.C. Catch - Shake Your Head 2003 - swisscharts.com, www.swisscharts.com Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2. C.C. Catch, Genius (באנגלית) C.C. Catch - Welcome To The Heartbreak Hotel, Discogs (באנגלית) C.C. Catch - Heartbreak Hotel ·Room 69 - Mix·, Discogs (באנגלית) CC Catch - Heartbreak Hotel (HD) C. C. Catch - Megamix'98 (Long Version) (Videomix by DJ Modern Max) C.C Catch I Can Lose My Heart Tonight Lyrics C. C. Catch - Heartbreak Hotel [ Full ]
יחסי בוטסואנה–תאילנד

יחסי בוטסואנה–תאילנד הם היחסים הדו-צדדיים שבין רפובליקת בוטסואנה לבין ממלכת תאילנד. שגרירות בוטסואנה בטוקיו מייצגת את המדינה בתאילנד לצד קונסוליה בבנגקוק, לתאילנד אין שגרירות בבוטסואנה, אך יש לה קונסוליה בגאבורונה. בשנת 2018 שווי הסחר בין המדינות עמד על 14 מיליון דולר. הסחורות שבוטסואנה ייצאה לתאילנד כללו פנינים, אבנים יקרות ומתכות, ואילו בין הסחורות שתאילנד ייצאה לבוטסואנה היו פנינים, אבנים יקרות ומוצרי ברזל ופלדה. CONSULATE OF BOTSWANA IN BANGKOK, THAILAND, Embassy Pages Consulate of Thailand in Gaborone, Botswana, Embassy info Thailand exports from Botswana, Trading Economics Botswana exports from Thailand, Trading Economics
פליקס גרוסשארטנר

פליקס גרוסשארטנר (בגרמנית: Felix Großschartner; נולד ב-23 בדצמבר 1993) הוא רוכב אופני כביש אוסטרי בקבוצת יו. איי. אי. אמירטס. גרוסשארטנר נולד בוולס. ב-2016 הפך גרוסשארטנר למקצוען עם הצטרפותו לקבוצת CCC שאז הייתה בדרג הפרו קונטיננטל. באותה עונה, הוא סיים רביעי בטור של קרואטיה. גרוסשארטנר היה חלק מסגל קבוצתו באליפות העולם לנגד השעון לקבוצות, וסיים איתה במקום ה-13. ב-2017 סיים גרוסשארטנר בפעם השנייה ברציפות במקום הרביעי בטור של קרואטיה. באותה עונה קיבלה קבוצתו הזמנה לג'ירו ד'איטליה וגרוסשארטנר נכלל בסגל שלה, התוצאה הטובה ביותר שלו במרוץ הייתה מקום 7 בקטע ה-17. ביולי, סיים שלישי בטור של אוסטריה. גרוסשארטנר הצטרף לקבוצת בורה–הנסגרוהה ב-2018. הוא פתח את העונה בספרד, כשסיים עשירי בטרופאו סרה די טראמונטנה. לאחר מכן בפברואר, סיים תשיעי בוואלטה או אלגארבה ובמרץ סיים עשירי בפריז - ניס. גרוסשארטנר נבחר שוב לג'ירו ד'איטליה, והתוצאה הטובה ביותר שלו הייתה מקום 3 בקטע ה-20. באליפות אוסטריה, סיים שני במרוץ הכביש ושלישי בנגד השעון. באוקטובר, סיים שני בטור של גואנגשי, 9 שניות אחרי ג'אני מוסקון המנצח. ב-2019 פתח את העונה בארגנטינה, כשסיים במקום החמישי בוואלטה אה סאן חואן. לאחר מכן סיים במקום ה-12 בפריז - ניס. באפריל, התחרה בטור של טורקיה וניצח את הקטע החמישי במרוץ ותפס את ההובלה במרוץ, עליה שמר עד הסוף וניצח את המרוץ, מקדים את ולריו קונטי ב-19 שניות ואת מרהווי קודוס ב-25 שניות. גרוסשארטנר המשיך בכושר הטוב שלו, לאחר שבחודש מאי סיים רביעי בטור דה רומאנדי, 1:13 דקות מפרימוז' רוגליץ' המנצח. לאחר מכן סיים גרוסשארטנר שמיני בטור של קליפורניה. באוגוסט סיים רביעי בטור של צ'כיה ובאותו חודש גם נבחר לוואלטה אספנייה. התוצאה הטובה ביותר שלו במרוץ הייתה מקום 13 בקטע ה-20. באוקטובר, סיים חמישי בטור של גואנגשי. ב-2020 סיים גרוסשארטנר במקום התשיעי בפריז - ניס. בהמשך העונה התחרה בוואלטה אה בורגוס וניצח את הקטע הראשון של המרוץ לאחר התקפה בקילומטר האחרון, אך איבד את ההובלה לרמקו אוונפול בקטע השלישי. מדיה וקבצים בנושא פליקס גרוסשארטנר בוויקישיתוף פליקס גרוסשארטנר, ברשת החברתית אקס (טוויטר) פליקס גרוסשארטנר, ברשת החברתית אינסטגרם פליקס גרוסשארטנר, באתר Cycling Archives 2019 Bora, procyclingstats.com
אריסטיוס פוסקוס

אריסטיוס פוסקוס (Aristius Fuscus) היה משורר רומאי, חברו של המשורר הורטיוס, והוא מוזכר בסאטירה I.9, אודה 1.22 ובמקומות אחרים. הורטיוס פונה באגרת 1.10 לפוסקוס וקושר את פוסקוס ואת עצמו כ"תאומים" המופרדים על ידי אהבתם לעיר ולארץ, בהתאמה. פומפוניוס פורפיריון (אנ') מכנה את פוסקוס "גרמאטיקוס" מעולה (Grammaticus, פילולוג או מדקדק) וכותב קומדיות, אך הלניוס אקרון (אנ') מתייחס אליו כמחבר טרגדיות. "אריסטיוס פוסקוס" גם מופיע בקומדיה "פויטאסטר" (Poetaster) של המחזאי בן ג'ונסון (1601). בסאטירה התשיעית של הורטיוס, פוסקוס פוגש את הורטיוס בעודו עסוק בשיחה עם אדם טרחן ופטפטן, וזה מנסה לרמוז לו שיציל אותו, אך ללא הועיל. פוסקוס משים עצמו כלא מבין: "בשחוק בן בליעל הוא מתעלם". הורטיוס רותח מזעם אך מנסה שוב: "הן רצונך לשוחח עמי ביחידות, כך אמרת". פוסקוס הבדחן משיב לו כי כך אמנם בכוונתו לעשות, אך במועד אחר: "כי היום השבת השלושים. הרצית שנזלזל ברגשות יהודים נימולים?". פוסקוס מתרץ שמאחר שזה יום שבת, הוא לא יכול להעליב את היהודים בשיחה על עסקים, וזאת על אף שאיש מן הדמויות אינו יהודי. Menahem Stern, Greek and Latin Authors on Jews and Judaism, Vol. I: XLV. Horace, p. 325-326 Horace, Sermons, I, 9: 60-78; הוראטיוס הסטירות, סטירה א 9, שורות 60–78, עמ' 110–111. תרגמה מרומית: רחל בירנבאום. פטר שפר, יודופוביה, פרק 4 שבת, עמ' 126. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טיפול שמרני

טיפול שמרני הוא סוג של טיפול רפואי המוגדר על ידי הימנעות מאמצעים פולשניים כמו ניתוחים או פרוצדורות פולשניות אחרות, בדרך כלל מתוך כוונה לשמור על תפקוד או חלקי הגוף. לדוגמה, בדלקת התוספתן, טיפול שמרני עשוי לכלול המתנה וטיפול אנטיביוטי, בניגוד לניתוח להסרת התוספתן. ההמתנה בטיפול והימנעות מפעולות כירורגיות מסתמכת על פעילות המערכת החיסונית, בתקווה שהכאב יחלוף מעצמו, תוך ריפוי טבעי, כפי שקורה לעיתים בכאבי אוזניים, הגדלה שפירה של הערמונית, ואף במצבי דיכאון. בהגדרה רחבה יותר, המונח עשוי לכלול פעולות רפואיות שונות כגון פיזיותרפיה, טיפולים משלימים כמו טיפול בגלי הלם, ואף כינוי לשינוי אורח חיים (כגון הפחתת משקל, שינוי הרגלי אכילה, הרגלי שינה וכו'). פלסטין, לעיתים אף מקושרות תרופות סבתא עם טיפול שמרני, כמו אכילת מרק עוף בשעת צינון. טיפול פליאטיבי דומה לטיפול שמרני, אך הוא מבוסס על נקיטת פעולה אקטיבית במטרה להקל על סבל החולה ולא לרפא, כמו במקרה של מחלה חשוכת מרפא. טיפול סימפטומטי אינו מתמקד בריפוי המחלה, אלא רק בהפחתת התסמינים שלה כגון סירופ לשיעול. טיפול סימפטומטי טיפול פליאטיבי הגדרת טיפול שמרני באתר Infomed ד"ר איתי גל, שינוי מגמה? לא לרוץ לניתוח אפנדציט: אנטיביוטיקה תרפא, באתר ynet, 20 בדצמבר 2015 "conservative treatment". TheFreeDictionary.com. נבדק ב-2016-04-25. "Medical Definition of CONSERVATIVE". www.merriam-webster.com. נבדק ב-2016-04-25. Bakker, Olaf J. (2012-04-05). "Should conservative treatment of appendicitis be first line?". BMJ (באנגלית). 344: e2546. doi:10.1136/bmj.e2546. ISSN 1756-1833. PMID 22491791. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אפקט כדור השלג

אפקט כדור השלג הוא ביטוי שמתאר תהליך המתחיל בהיקף קטן והמתרחב במהירות לממדי ענק. מקור הביטוי הוא בתופעת טבע שמתרחשת לכאורה כאשר כדור שלג קטן ניתק ממקומו ובהשפעת כוח המשיכה של כדור הארץ מתחיל להתגלגל במדרון. במהלך התגלגלותו, גוש השלג סופח כמויות נוספות של שלג מנתיבו וגדל במהירות רבה. במדעי החברה משתמשים במטפורת כדור השלג כדי לציין שיטה מתודולוגית של ראיונות עומק. חוקרים העוברים ממרואיין אחד למשנהו, בצורה של "חבר מביא חבר", ובכך משתמשים ברשתות החברתיות של המרואיינים, מציינים במחקר כי השתמשו בשיטת "כדור השלג". כדורי שלג מופיעים באופן טבעי לעיתים רחוקות. במציאות, קיימת תופעה דומה בשם "גליל שלג" (Snow roller) בה שלג המתגלגל במדרון יוצר מין גלילים מוצקים. לרוב הגלילים קטנים למדי (גדול של כדור טניס), אך קיימים דיווחים לגלילים גדולים בהרבה. היווצרות הגלילים דורשת תנאי רוח, תוואי שטח וטמפרטורה מיוחדים. מדרון חלקלק אפקט הפרפר אפקט הדומינו snow-rollers, אתר nationalgeographic Rare snow rollers spotted in field near Marlborough, אתר bbc